అషిమ్ కుమార్ ఘోష్

ప్రొఫెసర్ అషిమ్ కుమార్ ఘోష్ ఒక భారతీయ విద్యావేత్త, రాజకీయవేత్త. ఆయన జూలై 2025 నుండి హర్యానా గవర్నర్ గా పనిచేస్తున్నాడు. అంతకు ముందు, అతను 1999 నుండి 2002 వరకు పశ్చిమ బెంగాల్ భారతీయ జనతా పార్టీ అధ్యక్షుడిగా పనిచేశాడు.

ఆయన 1944లో బ్రిటిష్ ఇండియా హౌరాలో జన్మించాడు. ఆయన తన ప్రాథమిక విద్యను హౌరాలోని వివేకానంద సంస్థలో పూర్తి చేశాడు. విద్యాసాగర్ కళాశాల, కలకత్తా విశ్వవిద్యాలయం లలో వరుసగా రాజకీయ శాస్త్రంలో బ్యాచిలర్, మాస్టర్స్ డిగ్రీలను పొందాడు. 1966 నుండి రాజకీయ శాస్త్ర ప్రొఫెసర్ గా పనిచేశాడు.

ఆయన 1991లో భారతీయ జనతా పార్టీలో చేరాడు. 1996లో పార్టీ రాష్ట్ర కార్యదర్శిగా, 1998లో రాష్ట్ర ఉపాధ్యక్షుడిగా పనిచేశాడు. మాజీ ప్రధాని అటల్ బిహారీ వాజపేయి ఆయనను పార్టీ రాష్ట్ర అధ్యక్షుడిగా నియమించాలని సిఫారసు చేశాడు. పదవీకాలం పూర్తయిన తరువాత, ఆయన 2003 నుండి 2005 వరకు త్రిపుర బిజెపి విభాగానికి పరిశీలకుడిగా పనిచేశాడు.

ఆయన 2004 నుండి 2006 వరకు బిజెపి జాతీయ కార్యవర్గ సభ్యుడిగా ఉన్నాడు. ఆయన 2025 జులై 14న భారత రాష్ట్రపతి ద్రౌపది ముర్ము చేత హర్యానా గవర్నర్ గా నియమించబడ్డాడు. దీంతో  బీరేంద్ర నారాయణ్ చక్రవర్తి, హరి ఆనంద్ బరారి ల తరువాత హర్యానా గవర్నరుగా నియమించబడిన మూడవ బెంగాలీ వ్యక్తి ఆయన అయ్యాడు.

 మూలాలు 

వర్గం:కలకత్తా విశ్వవిద్యాలయం పూర్వ విద్యార్థులు
వర్గం:1944 జననాలు